კორეა

კორეა — რეგიონი ბჟაეიოლ აზიას, ნამუსჷთ იკენს ჟირ სუვერენული სახენწჷფო: კორეაშ ოკათე დემოკრატიული რესპუბლიკა (ოორუე კორეა) დო კორეაშ რესპუბლიკა (ობჟათე კორეა). რეგიონი იდვალუაფუ კორეაშ ჩქონს, ოორუე-ბჟაეიოლშე უხურგანს ჩინეთი დო ოორუე-ბჟადალშე რუსეთი, ბჟადალშე დო ბჟაეიოლშე აკოხურგილიე  ჸვინთელი დო იაპონიაშ ზუღეფით, ობჟათეშე - კორეაშ საროტით გიშართილი რე იაპონიაშე.

 ეტიმოლოგია 
რეგიონიშ ჯოხო მოურს მარკო პოლოშე ევროპაშა მიშნაღელი ზიტყვა კაულიშე (, პინ-ინი Gāolí). მუთ ჩინური ოხორუე რდჷ თიმბორჯიან კორეული ომაფეში, ნამუსჷთ კორეულო გორიო ვარდა კორიო (고려) ჯოხოდჷ დო 918–1392 წანეფს არსებენდჷ, თიმწჷკმა მუჟამჷსით მარკო პოლოქ იშარჷ აზიაშან. 
ალმახანურ ბორჯიშო ოორუე კორეას ეჭოფილიე ქიანაშ ჯოხოდვალა — ჩოსონ (), ობჟათე კორეას — ხანგუკ (). ისხუნუ ჯოხოდვალა კორიო () მუმალი გოართოიანაფილი კორეაშოთ.

რესურსეფი ინტერნეტის

 Андрей Ланьков «Хаотические заметки корееведа о Корее»
 Сайт С. О. Курбанова «О Корее»
 Republic of Korea

კატეგორია:იაპონიაშ ჸოფილი კოლონიეფი
კატეგორია:კორეა